**Zápisnica zo zasadnutia Atestačnej komisie ÚEF SAV zo dňa 7.3.2013**

Prítomní: RNDr. Pavol Farkašovský, CSc., ing. Pavol Diko, DrSc., doc. RNDr. Peter Kopčanský, CSc., ing. Zuzana Mitróová, PhD., RNDr. Peter Skyba, CSc. a online a RNDr. Štefan Olejník, DrSc. z FÚ SAV Bratislava a RNDr. Jaroslav Antoš z CERNu,

Ospravedlnení: prof. Ing. Peter Baláž, DrSc., prof. RNDr. Pavol Miškovský, DrSc., doc. RNDr. Ján Svoreň, DrSc.

Hosť: doc. RNDr. Karol Flachbart, DrSc. riaditeľ ústavu a vedúci vedeckých oddelení ústavu: RNDr. Zuzana Gažová, CSc., RNDr. Ivan Králik, CSc., (on line z CERNu), RNDr. Milan Timko, CSc., RNDr. Pavol Bobík, PhD., pri prejednávaní vedeckých pracovníkov jednotlivých oddelení.

Zasadnutie AK ÚEF SAV sa riadilo nasledovným programom:

1. Pre jednanie predĺženia pracovných zmlúv (riaditeľom ústavu predložený zoznam): Ing. Jozef Špalek, Ing. Maxim Mizov, RNDr. Marianna Baťková, PhD., RNDr. Ivan Baťko, CSc., RNDr. Eva Valušová, PhD., RNDr. Ján Nemčík, CSc., RNDr. Andrea Antošová, PhD., MUDr. Andrey Musatov, CSc., Mgr. Ján Mušinský, PhD., Mgr. Dmytro Rak.

2. Prejednanie návrhov na preradenie do vyšších kvalifikačných stupňov.

3. Rôzne.

Zasadnutie AK ÚEF SAV otvoril a viedol jej predseda Peter Skyba.

Ad 1) Na základe výsledkov z poslednej atestácie, dodaných doplnkov, hodnotení vedúcich oddelení a obsiahlej diskusie členov AK ÚEF SAV k jednotlivým tvorivým pracovníkom, AK ÚEF SAV odporúča vedeniu ÚEF SAV aby:

* Ing. Jozefovi Špalekovi upravilo pracovnú zmluvu po vzájomnej dohode a v súlade s odporúčaním Vedeckej rady ÚEF o zamestnávaní vedeckých pracovníkov v dôchodkovom veku.
* RNDr. Marianne Baťkovej, PhD., predĺžilo pracovnú zmluvu o tri roky. AK ÚEF SAV odporúča menovanej, aby v ďalšom období svoju prácu sústredila na splnenie požiadaviek pre preradenie do kategórie samostatný vedecký pracovník.
* RNDr. Ivanovi Baťkovi, CSc., predĺžilo pracovnú zmluvu o päť rokov.
* RNDr. Eve Valušovej, PhD., predĺžilo pracovnú zmluvu o tri roky. AK ÚEF SAV odporúča menovanej, aby v ďalšom období svoju prácu sústredila na splnenie požiadaviek pre preradenie do kategórie samostatný vedecký pracovník.
* RNDr. Jánovi Nemčíkovi, CSc. - AK ÚEF SAV odročila atestáciu menovaného na jesenné zasadnutie.
* RNDr. Andree Antošovej, PhD., predĺžilo pracovnú zmluvu o päť rokov. AK ÚEF SAV odporúča menovanej aby v ďalšom období svoju prácu sústredila na splnenie požiadaviek pre preradenie do kategórie samostatný vedecký pracovník.
* MUDr. Andreyovi Musatovovi, CSc., predĺžilo pracovnú zmluvu o päť rokov. AK ÚEF SAV odporúča menovanému, aby v ďalšom období svoju prácu sústredil na splnenie požiadaviek pre preradenie do kategórie vedúci vedecký pracovník.
* Mgr. Jánovi Mušinskému, PhD., predĺžilo pracovnú zmluvu o dva roky (do konca roku 2014).
* Ing. Maximovi Mizovovi predĺžilo pracovnú zmluvu o dva roky.
* Mgr. Dmytrovi Rakovi predĺžilo pracovnú zmluvu. V súvislosti s ďalším pôsobením Mgr. Dmytra Raka na ÚEF SAV, AK ÚEF SAV pozýva vedúceho laboratória chemickej fyziky RNDr. Mariána Sedláka, DrSc. na jesenné zasadnutie AK ÚEF SAV.

Ad 2) Riaditeľ ústavu doc. RNDr. Karol Flachbart, DrSc. predložil jeden návrh na preradenie do kvalifikačného stupňa – samostatný vedecký pracovník pre Ing. Katarínu Zmorayovú, PhD. AK ÚEF SAV sa zoznámila s predloženými materiálmi a po diskusii:

* jednomyseľne odročila návrh na preradenie Ing. Kataríny Zmorayovej, PhD. do kategórie samostatný vedecký pracovník, kým menovaná nesplní požadované kritérium počtu citácií.

Ad 3) V rôznom AK ÚEF SAV konštatovala, že niektorí vedúci oddelení predkladajú podklady a hodnotenie pracovníkov na atestáciu po termíne, dôsledkom čoho sa členovia AK ÚEF SAV oboznamujú s hodnotením pracovníkov až počas samotného zasadania. AK ÚEF SAV dôsledne žiada vedúcich oddelení, ako aj všetkých vedeckých pracovníkov o  predkladanie podkladov, návrhov a hodnotení pre Atestačnú komisiu ÚEF SAV v požadovanom termíne. Nedodržanie termínov bude mať za následok minimálne odročenie atestácie daného vedeckého pracovníka na ďalšie zasadnutie AK ÚEF SAV.

 Peter Skyba

 predseda AK ÚEF SAV

Overili: RNDr. Pavol Farkašovský, PhD.

 Ing. Zuzana Mitróová, PhD.